97/259/EY: Komission päätös, tehty 1 päivänä huhtikuuta 1997, yhteisön kalastuslaivaston vuosien 1992-1996 monivuotisten ohjausohjelmien vetoisuutta koskevista tavoitteista



Virallinen lehti nro L 104 , 22/04/1997 s. 0028 - 0030



KOMISSION PÄÄTÖS, tehty 1 päivänä huhtikuuta 1997, yhteisön kalastuslaivaston vuosien 1992-1996 monivuotisten ohjausohjelmien vetoisuutta koskevista tavoitteista (97/259/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 21 päivänä joulukuuta 1993 annetun neuvoston asetuksen (EY) N:o 3699/93 (1), sellaisena kuin se on viimeksi muutettuna asetuksella (EY) N:o 25/97 (2), ja erityisesti sen 6 artiklan 5 ja 6 kohdan, sekä katsoo, että neuvoston asetuksen (ETY) N:o 3760/92 11 artiklan säännösten soveltamiseksi neuvosto hyväksyi yhteisön kalastusalan rakenneuudistuksen tavoitteista ja yksityiskohtaisista säännöistä 1 päivän tammikuuta 1994 ja 31 päivän joulukuuta 1996 väliseksi ajanjaksoksi kalavarojen ja niiden hyväksikäytön välisen tasapainon saavuttamiseksi kestävällä tavalla tehdyn päätöksen 94/15/EY (3), komission päätöksillä 92/588/ETY-92/598/ETY (4) perustettiin monivuotiset ohjausohjelmat vuosiksi 1992-1996, joissa vahvistettiin jäsenvaltioiden kalastuslaivastojen kapasiteettia koskevat tavoitteet bruttorekisteritonneissa (brt) vuosiksi 1992-1996 ja neuvoston asetuksessa (ETY) N:o 2930/86 (5) edellytettiin jäsenvaltioiden mittaavan osan laivastostaan bruttotonneina (GT) ennen 18 päivää heinäkuuta 1994, komission päätösten 95/238/EY-95/248/EY (6) 1 artiklan 3 kohdassa olevien kaavojen käyttö ohjelmien tavoitteiden muuntamiseksi bruttotonneiksi voi johtaa siihen, että eräille jäsenvaltioille aiheutuu haittaa niiden alusten mittaamisesta bruttotonneina (GT) ennen vuotta 1992 asetuksen (ETY) N:o 2930/86 velvoitteiden täyttämiseksi, joissakin jäsenvaltioissa monivuotisissa ohjausohjelmissa käytössä ollut bruttorekisteritonnin määritelmä perustuu kansalliseen vetoisuusyksikköön, kaikkien sellaisten alusten vetoisuus, joita ei ole mitattu ohjelman tavoitteiden määrittelyssä käytetyillä yksiköillä, on arvioitava tänä yksikkönä (brt) ainoastaan sen vuoksi, että jäsenvaltioiden kaikkien laivastonosien tilanne saadaan laskettua yhdenmukaisella tavalla vuosien 1992-1996 monivuotisten ohjausohjelmien lopullisia tavoitteita varten, puuttuvien vetoisuusarvojen arvioinnissa käytettyjen kaavojen olisi perustuttava yhteisön kalastusalusrekisterissä oleviin tietoihin ottaen huomioon ne jäsenvaltioiden alukset, jotka on mitattu sekä bruttotonneina (GT) että niinä yksiköinä, joita käytettiin ohjelman tavoitteiden määrittelyssä; nämä kaavat voivat vaihdella eri jäsenvaltioiden välillä, koska niiden laivastojen kokoonpanossa on eroja, Suomi ja Ruotsi ilmaisevat monivuotisten ohjausohjelmien tavoitteet bruttotonneina (GT) ja Espanja, Kreikka, Saksa, Ranska ja Portugali ovat ilmoittaneet kaikkien alustensa vetoisuudet kalastusalusrekisteriin bruttorekisteritonneina, joten näiden jäsenvaltioiden osalta ei tarvita kaavoja brt:n arvioimiseksi, tiedot kalastuslaivastosta kootaan komission asetuksessa (EY) N:o 109/94 (7), sellaisena kuin se on muutettuna asetuksella (EY) N:o 493/96 (8), säädetyn menettelyn mukaisesti, ja tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä `brt` määritellään 10 päivänä kesäkuuta 1947 tehdyn Oslon sopimuksen tai kansallisesti määritellyn vetoisuusyksikön mukaisesti riippuen kyseessä olevan jäsenvaltion vuosien 1992-1996 monivuotisen ohjausohjelman tavoitteiden laatimisessa käyttämästä määritelmästä. 2 artikla Monivuotisen ohjausohjelman jäsenvaltiokohtaiset tulokset määritellään vertailemalla bruttorekisteritonneina ilmaistua vetoisuutta koskevaa 31 päiväksi joulukuuta 1996 näiden ohjelmien puitteissa eri laivaston osille asetettua tavoitetta 1 artiklassa olevan määritelmän mukaisina bruttorekisteritonneina ilmaistuun laivaston osien tilanteeseen 31 päivänä joulukuuta 1996. 3 artikla 1. Edellä 1 artiklassa olevan määritelmän mukainen brt arvioidaan sellaisten alusten osalta, joita tämän päätöksen voimaantuloajankohtana ei ole ilmoitettu yhteisön kalastusalusrekisteriin asetuksen (EY) N:o 109/94 menettelyn mukaisesti, käyttämällä tämän päätöksen liitteessä olevia kaavoja. Näitä arvioita pidetään lopullisina arvioitaessa vuosien 1992-1996 monivuotisten ohjausohjelmien tuloksia. 2. Komissio laskee jokaisen laivastonosan arvioidut brt-arvot yhteisön kalastusalusrekisterin tietojen perusteella ja antaa ne tiedoksi jäsenvaltioille kuukauden kuluessa tämän päätöksen hyväksymisestä, jotta asetuksen (EY) N:o 3699/93 6 artiklan ja erityisesti sen 1 kohdan säännöksiä voidaan soveltaa. 4 artikla Tämä päätös on osoitettu kaikille jäsenvaltioille. Tehty Brysselissä 1 päivänä huhtikuuta 1997. Komission puolesta Emma BONINO Komission jäsen (1) EYVL N:o L 346, 31.12.1993, s. 1 (2) EYVL N:o L 6, 10.1.1997, s. 7 (3) EYVL N:o L 10, 14.1.1994, s. 20 (4) EYVL N:o L 401, 31.12.1992, s. 3 (5) EYVL N:o L 274, 25.9.1986, s. 1 (6) EYVL N:o L 166, 15.7.1995, s. 1 (7) EYVL N:o L 19, 22.1.1994, s. 5 (8) EYVL N:o L 72, 21.3.1996, s. 12 LIITE Kyseisten jäsenvaltioiden osalta sellaisten alusten brt-arvot, joita ei vielä ole kirjattu kalastusalusrekisteriin, arvioidaan seuraavasti: >TAULUKON PAIKKA>